ඒ අනුව මෙම වකුගඩු ජාවාරම සම්බන්ධයෙන් අනාවරණ වී ඇති කරුණු පිළිබද විමර්ශනයක් සිදුකරන ලෙස බස්නාහිර පළාත භාර ජ්‍යෙෂ්ඨ නියෝජ්‍ය පොලිස්පතිවරයා වෙත නියම කර තිබෙනවා.සෞඛ්‍ය සේවා වෘත්තීය සමිති සන්ධානය කොළඹ අද කැදවා තිබූ මාධ්‍ය හමුකට එක්වෙමින් අදහස් දැක්වූ එහි සභාපති සමන් රත්නප්‍රිය සදහන් කළේ පෞද්ගලික රෝහල් කිහිපයක සේවය කරන වෛද්‍යවරුන්ට මෙම ජාවාරම පිළිබඳව චෝදනා එල්ල වී ඇති බවයි.වකුගඩු ජාවාරම සම්බන්ධයෙන් සොයා බැලීමට සෞඛ්‍ය අමාත්‍යවරයා පංච පුද්ගල කමිටුවක් පත් කළ අතර, දින 3ක් ඇතුළත එම කමිටුව පරීක්ෂණ කටයුතු අවසන් කිරීමට නියමිතයි.